section_heading: Povijest
paragraph_text: Dugo se htjelo sagraditi ovu crkvu. Župne potrebe bile su velike. Župa Gospe od Otoka je 2000-ih došla do oko 12 000 vjernika, a postojeća je crkva imala samo 200 četvornih metara. Svakog je dana na vjeronauk dolazilo više od 1000 djece iz osnovne škole i oko 500 srednjoškolaca za koje nije bilo potrebnih uvjeta za župne kateheze te su se često koristili drugi prostori i u pomoć im je često pomagao Grad Solin. Zauzetošću nadbiskupa Marina Barišića zamisao o gradnji nove crkve 2009. godine prenesena je u projekt, a 2013. godine u gradnju. U petak 4. listopada 2013. splitsko-makarski nadbiskup mons. Marin Barišić blagoslovio je gradilište i početak radova nove crkve u Gospinom prasvetištu u Solinu. Crkva se gradi na mjestu nekadašnjeg parkirališta između Starog groblja i Doma kulture Zvonimir. Za novu crkvu Splitsko-makarska nadbiskupija zatražila je od pape status bazilike, a u vjerničkom puku već je zaživio naziv bazilike. Crkva je posvećena prvog dana trodnevnice Maloj Gospi, u subotu 5. rujna 2020. godine. Crkvu je posvetio splitsko-makarski nadbiskup Marin Barišić. Dana 16. rujna 2020. u crkvi je zaređen za biskupa msgr. Ante Jozić, naslovni nadbiskup Cisse i imenovani papinski nuncij u Bjelorusiji.Damir Šarac: Reporteri ‘Slobodne‘ u novoj crkvi Svete Obitelji na Gospinu otoku: imat će 650 sjedećih mjesta, a ispod oltara grobnice svih splitskih nadbiskupa Slobodna Dalmacija. 30. kolovoza 2020. Pristupljeno 1. rujna 2020.